钦定古今图书集成/明伦汇编/宫闱典/第049卷 > 道宗萧惠妃
## 钦定古今图书集成/明伦汇编/宫闱典/第049卷 > 道宗萧惠妃

按《辽史后妃传》：“道宗惠妃萧氏，小字坦思，驸马都尉
霞抹之妹。太康二年，乙辛誉之，选入掖庭，立为皇后。
居数岁，未见皇嗣。后妹斡特懒先嫁乙辛子绥也。后
以宜子言于帝，离婚纳宫中。八年，皇孙延禧封梁王，
降为惠妃，徙乾陵，斡特懒还其家。顷之，其母燕国夫
人厌魅梁王，伏诛，贬妃为庶人，幽于宜州，诸弟没入”
兴圣宫。天庆六年，召还，封太皇太妃。后二年，奔黑顶
山，卒，葬太子山。